text
stringlengths 4
210
|
|---|
mucence aikele pa musambo uukulu pa mulu no kulolekesha ukupusha mu lubuto lwa mwenshi |
mu lulamba lwa mumana mwakulikile ica mubili uutali |
tabasumina muli ine eh te tontonkanyo libi |
muloleshe iye baloleshe |
mfwile nafwa icakubafwilisha mfwile nasanga indyabuluba bwangu bwangu |
na cimbi icibumbwa ca masako calepeela akasebo pa filecitika |
nomba tacakokole |
he he he he mmmmm |
tukolwe tulya tubili twafikile ku lulamba lwa mumana |
pa bushiku bwakonkelepo ali no mulimo ku ncito uwakulanshanya mu kwipusha na shimakwebo umo |
yohane atemenwe ukulanshanya na bantu mu kwipushanya |
ilyo afikile aingile mu nganda no kutila tata naisa |
yohane atile ninshi mu kupelekesha ico amwene ukuti bawishi bekele fye tondolo mu cipuna |
tata bushe namulwala |
sembe atile iyo nshilwele |
nomba cinshi cicitike mulemoneka ngo mulwele |
wishi atile ikala panshi nalakweba fyonse pakuti umfwe |
efyo yohane aikeleko pakuti omfwe kuli wishi |
sembe aikele bwino pa cipuna no kubwesha icefu elyo atendeke ukulondolola mwi shiwi ilyanaka no kutompoka |
ilyo nacilapekanya ukuya kukulanshanya kwa badikone mu kwaluka kwa kasuba ilelo line nacipokelela shimapepo ukufuma ku mwalo |
yohane mu kucilinganya atile bushe ni ba kiambi abali no kwisa uyu mweshi uuleisa |
wishi atile ubu butandashi bwaciba ubwakupumikisha kabili ubwaibela |
pantu uyu shimapepo acisa na namayo pamo no mukashana uwa myaka fourteen |
uyu makashana aciba ne fumo kabili aleeba abantu bonse mu mushi ukuti paulo ewamupele ili fumo |
ati shani yohane aima na pacipuna |
bushe alipena mwimuleka ukutwalilila ukulanda ifyo sembe aikele fye tondolo |
yohane aipwishe wishi ati tata bushe mulesuminisha ayo mashiwi |
wishi atile ikalisha mu cipuna |
lelo yohane aikele fye pampela ya cipuna kwati alefwaya ukwima |
efyo wishi atwalilile ukulondolola na ine wine nshacisumina ilyo bakiambi bacinjeba e calenga nacituma umuntu ukuyaita paulo |
bakiambi na ine twacingila mu cilonganino umwaciba badikone |
pali iyi nshita twaceba uyu namayo no mukashana ukushala panse |
yohane mu kupeshiwa mano atile twalilileni tata |
pakubala paulo umukalamba obe acikana lelo ilyo twacingisha umukashana na banyina mu cilonganino elyo acisumina |
sembe alekele ukulondolola kabili afimbile pa menso |
kumfwa yohane ena elyo aikele bwino pa cipuna |
yohane atile acisumina kanshi e kutila cishinka |
wishi apukwinye fye umutwe elyo bonse babili baikele tondolo pa nshita iinono |
elyo yohane aipwishe wishi ati bushe cinshi calengele paulo ukucita icintu ca musango uyu |
wishi amwebele ukuti ilyo thomas nyoka aipwishe paulo ili lipusho |
paulo atile ciwa ewantukile elyo nabembwike |
mu kuilishanya sembe atile abembuka |
umwana wandi uo natambike kuli lesa ilyo afyelwe |
umwana uwasambilila icebo cakwa lesa kabila wa mbila nsuma |
umwana wandi uwaupa kabili uwakwata bana mutanda abembuka |
efyo sembe aiketwe cikonko icakuti yohane takwete icakusosa pakuti amukoseleshe |
tata tata tulemupepelako |
sembe atwalilile ukuilishanya ukumupepela ukumupepela ine nalemupepela ne lintu talafyalwa |
apo nabembuka amapepo tayafute ificitike |
mu kutontonkanya ukuti nalimo bawishi kuti baumfwako bwino nga cakuti nalimo bawishi kuti bashala beka |
yohane alibwelelemo ku nganda ku mwakwe |
ilyo afikile asangile amapepala yali fye ayasalangana pe tebulo nga fintu ayashile |
aikele pa cipuna no kwesha ukupekanya umulimo akwete ku ncito mu bushiku ubwakonkapo |
alifililwe pantu amatontonkanyo yakwe yalebwelela ku fintu ifyacitike ku mukalamba wakwe paulo |
mu nganda mwali tondolo pantu ni pali ubu bwine bushiku elyo maria |
umukashi wakwe pamo na bana babo babili baile mu kutandalila abafyashi abaleikala ku mushi uwali ku kapinda ka kuso |
pa mulandu wa fintu fyacitike camoneke kwati papita umwaka |
yohane aliikoseleshe ukubomba |
cilya fye atendeka ukubomba kwaishile umwaice wakwe dabidi |
moneni ubulondoloshi pesamba mu cingeleshi |
ifyakonkapo ukufuma pebula two |
niwe nani bushe finshi ulefwaya |
finshi ulecita muno |
uyu muntu aiminine fye uwa buseko no kutila ca cine mulumendo taumpokelele bwino mu nganda mu mobe |
panuma ya kulolekesha uyu mweni yohane alifililwe ukumwishiba |
alifwele bwino ali uwacindama no kumoneka kwa ti ni mfumu |
uyu muntu aibukishe yohane ukuti bushe tawacilafwaya ukulanshanya na ine mu kwipushanya |
ukulanshanya na iwe |
ee pali munonko paulo |
yohane aliketwe nomwenso icakuti no mushishi ku mutwe wakwe waenda |
mu kulanda kwa kubulubusa yohane atile i iwe bushe niwe ciwa |
umuntu alisumine no kutila bushe nga cakuti te ine ciwa kuti naishiba shani ati ulefwaya ukulanshanya nankwe mu kwipushanya |
yohane takwete cakwasuka e calenga aikele fye tondolo |
elyo umuntu akonkenyepo ukulanda umfwa mulumendo takwatala akuba umuntu umbi uwalandapo pa kufwaisha ukulanshanya na ine |
na kucila ine ndafwaisha ukukutandalila e ico ninjisa |
yohane aletutuma no kulanguluka pali uyu muntu ne fyo aingile mu nganda umwakomwa na fintu aishibe pamulandu wa kulanshanya |
lelo tasangile umwakutwala amalangulushi yakwe |
umuntu atile bushe ulensuminisha ukwikalako |
ee ikalako |
efyo umuntu aikeleko pa cipuna icali mu mfimfi no kwipusha ico yohane alefwaya ukwishiba |
mu mwenso yohane abulile citabo ne cilembelo pakuti batendeke ukulanshanya |
yohane atendeke ngefi ilelo mu cungulo umukalamba wandi paulo sembe atile niwe wamutunkile ukuti acite ubucende |
uletipo shani |
ciwa atile wilamfyenga |
ukukufyenga shani kabili walimutunka |
ciwa alipampwike nalimutunka |
bushe efyo akwebele |
ee umwine paulo atile ciwa e wantukile fye ukufuma ku cine elyo ifya kubembuka fyaponenemo fye |
yohane alipapile kabili aipwishe ukuti ciwa alondolole ukucilapo |
panuma ya kwikala bwino mu cipuna ciwa atile ca cine mulumendo leka nkushimikile ukufuma ku kutendeka |
munonko alensakamika ico ali umusuma mu kushimikila no kusambilisha icebo cakwa lesa |
lyonse ilyo abantu balemutasha alebwesesha matotelo kuli lesa |
bushe tefyo alecita |
ca cine efyo alecita |
elyo ciwa akonkenyepo ukutila mu myaka ya kubalilapo atwalilile ukusosa ifi fine mpaka asukile atendwa |
nelyo aishibe ukuti ena alekabila lesa atendeke ukumona kwati lesa e walekabila ena |
eico natendeke ukukonka fyonse ifyo alecita |
nalishibe ukuti nelyo alebombela lesa bwino pamo no kuwisha ubufumu bwandi kukaba abena kristu abengi abakawila pamo nankwe |
yohane acilingenye ukutila bushe kanshi walishibe ukuti akabembuka |
umuntu atile ee nalishibe pantu amatutumuko yatangililo kufunaulwa no kutuma kwa mutima kutangililo kuipununa |